Pikalt ei kirjuta. Nimelt minule tundub, et Rahvaliit on saanud endale ühe selge ja nähtava erisuse teiste erakondade ees. Ei, see ei taga neile teistest erakondadest üleolekut vaid aitab lihtsalt veidi pildis püsida. Nimelt on ilmselt tegemist ainsa erakonnaga  milles on hetkel tekkinud selge ja nähtav siseopositsioon millest 2010. aasta jooksul veel korduvalt kuulda ja näha tahaks. Ingvar Tšižikov tundub olevat ka üsna selge ja otsekohese ütlemisega mees, Rahvaliidul on siin võimalus arendada publikut erutavat debatti. Muidugi on tõenäolisem, et läheb nii nagu alati ja riiklikus võtmes sellest mehest edaspidi eriti ei kuule.